117. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ,  ΕΞΩΤΕΡΙΚΩΝ ΚΑΙ ΟΙΚΟΝΟΜΙΚΩΝ Αριθ. Γ41/ΓΕΝ./ΑΣ 7111 της 22/23 Απρ. 1987 (ΦΕΚ Β΄ 208) Ρυθμίσεις θεμάτων των απασχολουμένων με ειδική αποστολή και με σύμβαση μίσθωσης έργου στο ΥΠΕΞ. Σελ. 104,218(α) Τεύχος 1200 – Σελ. 66 Έχοντας υπόψη: 1.Τις διατάξεις: α)του Νομ.993/1979 (ΦΕΚ 281). β)Του Νομ. 1476/1984 (ΦΕΚ 136). γ)Του Νομ.419/1976 άρθρ. 109 (ΦΕΚ 221). δ)Του Ν.Δ. 321/1969 άρθρ. 27 (ΦΕΚ 205). ε)Την 2389/87 (ΦΕΚ 31) Κοινή Απόφαση Πρωθυπουργού και Υπουργού Οικονομικών για ανάθεση αρμοδιοτήτων στον Υφυπουργό Οικονομικών. στ)Το υπ’αριθ. Γ4.1./ΓΕΝ/ΑΣ3380/16.2.87 έγγραφο του Υπουργείου Εξωτερικών. 2.Την επείγουσα ανάγκη ρυθμίσεως ορισμένων θεμάτων των απασχολουμένων με ειδική αποστολή προσώπων σε αρχές της εξωτερικής υπηρεσίας, όπως επίσης και των απασχολουμένων προσώπων με σύμβαση μίσθωσης έργου τόσο στην Κεντρική Υπηρεσία, όσο και σε Αρχές του εξωτερικού, αποφασίζουμε: Άρθρ.1.-Τα άτομα που υπηρετούσαν ή υπηρετούν στις Αρχές της Εξωτερικής Υπηρεσίας του ΥΠΕΞ με ειδική αποστολή για την κάλυψη απόλυτα απαραιτήτων υπηρεσιακών αναγκών εξακολουθούν να υπηρετούν και να λαμβάνουν τις αποζημιώσεις που προβλέπουν οι σχετικές Υπουργικές Αποφάσεις για όσο χρονικό διάστημα κρίνει με απόφασή του ο Υπουργός Εξωτερικών και πάντως όχι πέραν της 30.10.87. Άρθρ.2.-Οι απασχολούμενοι με την αντιμετώπιση ειδικών θεμάτων τόσο στην Κεντρική όσο και στην Εξωτερική Υπηρεσία του ΥΠΕΞ με σύμβαση μίσθωσης έργου που δεν καλύπτονται από τις ρυθμίσεις της Κοινής Υπουργικής Απόφασης ΔΕΠΙΔ/ 042/24/11440/31.12.86, αμείβονται σύμφωνα με τους όρους των συμβάσεων που έχουν υπογράψει παρατεινομένων αυτών κατά την κρίση της Υπηρεσίας και πάντως όχι πέραν της 30.10.1987. Άρθρ.3.-Η απόφαση αυτή να δημοσιευθεί στην Εφημερίδα της Κυβερνήσεως και να κυρωθεί με νόμο. Η άνω απόφαση κυρώθηκε και απέκτησε ισχύ νόμου από την περιπτ. η΄άρθρ.16 Νομ. 1810/5-5 Οκτ. 1988 (ΦΕΚ Α΄ 223), τομ. 2Α σελ. 384, 9071. 40.Α.α.116-117 Νομοθεσία Υπουργείου Εξωτερικών 